Fuksiaroosa

Fuksiaroosa ehk fuksiapunane on keskmise tumedusega lillakaspunane särav värvitoon, mis meenutab ilutaime fuksia (Fuchsia) õite värvust. Ei ole spektrivärvus, asub CIE värvsusdiagrammil purpurjoonel. Fuksiatel leidub õisi nii punakamas ja kui ka lillakamas toonis, kõrvale jättes mõnede sortide lausa heleroosad õied. Prantsuskeelses kirjanduses domineeris selle värvitooni nimetusena 20. sajandi alguseni fuksiapunane (rouge fuchsia), edaspidi kuni praeguse ajani fuksiaroosa (rose fuchsia) ja seda seostatakse pigem magentapunasele lähedase värvigammaga. Fuksia nimest tuletati ka nimetus ühele esimestest aniliinvärvainetest, ereda lillakasroosa värvusega fuksiinile, mille patenteeris 1859. aastal prantsuse keemik François-Emmanuel Verguin. Sama värvaine on andnud ka nimetuse trükinduses kasutatavale standardsele protsessvärvile magentale. Eesti keeles hõlmab värvinimetus "fuksiaroosa" laiemat hulka värvitoone kui värvinimetus "magentapunane": viimatinimetatu tähistab ainult üht neljavärvitrüki standardile vastavat värvitooni. Üldistavalt võib fuksiaroosadeks toonideks nimetada nii magentapunast kui ka Muhumaa rahvariietes kasutatud kiperoosat. Inglise ja prantsuse keeles võidakse värvinimetust "fuksiaroosa" käsitleda magentapunase sünonüümina. Veebivärv Fuchsia on aditiivse värvisünteesi sekundaarvärvus, ere külmapoolne lillakasroosa toon, mida ei saa neljavärvitrükis reprodutseerida. Värvisüsteemides, mis seovad aditiivse ja subtraktiivse värvisünteesi primaarvärvused ühele värviringile, samastatakse fuksiaroosa magentapunasega. Fuchsia magellanica õied Punakamat tooni fuksiaõied Lillakamat tooni fuksiaõied Fuksiaroosad kingad Küberpunk-stiilis riietuses modell fuksiaroosades toonides juuksevärvi, make-upi ja soengukaunistustega, 2013 Lillakaspunane sekundaarvärvusena RGB-mudelis Fuksiapunase (magenta) värvuse asukoht CIE värvsusdiagrammil Sisekujunduses kuulub fuksiaroosa värvide hulka, mida soovitatakse pigem vältida, sest kirka ja intensiivse toonina ei lase see valgusel ruumis mõjule pääseda. Värvinimetust on kasutatud eesti keeles peaasjalikult tekstiilide kohta. Moes seostatakse fuksiaroosa taastulekut 1970. aastate stiiliga, seda peetakse atraktiivseks, tähelepanu äratavaks ja seksikaks värviks. Muhu roosa Magentapunane Barbiroosa Kompvekiroosa "Arhiivikoopia". Originaali arhiivikoopia seisuga 5. veebruar 2020. Vaadatud 20. juulil 2020.{{netiviide}}: CS1 hooldus: arhiivikoopia kasutusel pealkirjana (link) https://en.wiktionary.org/wiki/fuchsia "Arhiivikoopia". Originaali arhiivikoopia seisuga 20. juuli 2020. Vaadatud 20. juulil 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 20. juuli 2020. Vaadatud 20. juulil 2020.{{netiviide}}: CS1 hooldus: arhiivikoopia kasutusel pealkirjana (link) https://epood.saara.ee/pood/fuksiaroosa "Arhiivikoopia". Originaali arhiivikoopia seisuga 20. juuli 2020. Vaadatud 20. juulil 2020.{{netiviide}}: CS1 hooldus: arhiivikoopia kasutusel pealkirjana (link) https://www.femme.ee/mood/moemaailmas-domineerib-70ndate-stiil https://leht.postimees.ee/4089695/koige-seksikam-varv-fuksia https://www.ohtuleht.ee/222242/roosa-on-jalle-moes